[{"text_idx": "#000002", "text": "Nome de la esperantistoj en Dua Vivo, ni kondolencas al lia familio kaj proksimuloj."}, {"text_idx": "#000004", "text": "On behalf of the esperantists on Second Life, we send our condolences to his family and close ones."}, {"text_idx": "#000005", "text": "Ekde la 11a de au\u0306gusto, la dimanc\u0302aj kaj mardaj babilrondoj okazos en nova adreso: Mo Mo Island (108, 154, 22), je la 20a horo (Mez-Eu\u0306ropa tempo). Ni atendas vin!"}, {"text_idx": "#000006", "text": "En 2009, la 3an de septembro, a Dua-Vivaj esperantistoj decidis havi propran terenon, \u201elandon\u201d."}, {"text_idx": "#000007", "text": "Komencig\u0302is la instruado en la impona ejo por prelegoj kaj lernado"}, {"text_idx": "#000008", "text": "C\u0302u vi rememoras? En la supra parto okazis ankau\u0306 veturilkonkurso. Jen, ili estis la gajnintoj. C\u0302u vi rekonas ilin?"}, {"text_idx": "#000009", "text": "Tie okazis ofte la Babilrondoj kaj festoj."}, {"text_idx": "#000010", "text": "Plej ofte Babilonto kaj Dorina preparis tiujn festoj, kun donacetoj."}, {"text_idx": "#000012", "text": "Ni ankau\u0306 amuzig\u0302is en nia moderna, subc\u0302iela dancejo"}, {"text_idx": "#000013", "text": "En nia belega \u201elando\u201d ni povis lerni kaj ripozi, babiladi kaj au\u0306skulti esperantlingvan radio-elsendaj\u0302on, ni trovis legeblajn librojn en la bela biblioteko,"}, {"text_idx": "#000014", "text": "kaj eblis \u201elog\u0302i\u201d, malpaki pakaj\u0302ojn, s\u0302ang\u0302i vestaj\u0302ojn, trovi trankvilajn, serenajn momentojn en la \u201esupraj\u201d dometoj."}, {"text_idx": "#000015", "text": "de la Lernejo, jam malplena..."}, {"text_idx": "#000016", "text": "de la Babilejo, kie estis decidita la malapero de Esperanto-Lando, ..."}, {"text_idx": "#000017", "text": "de la Dej\u0302orejo, kie staras la Memors\u0302tono pri nia kara amikino, Esperantina... kaj kie vigle kuradis s\u0302ia donaco, la sciureto, kvazau\u0306 g\u0302i estus s\u0302ia animo..."}, {"text_idx": "#000018", "text": "de la Dancejo, kaj la kajo, kie atendas je dispono boateto preta por veturigi nin sur la maro..."}, {"text_idx": "#000019", "text": "kaj de la haltejo, Esperanto-Lando, kie ec\u0302 la trajno haltis."}, {"text_idx": "#000020", "text": "Mi dankas niajn \u201eDuaVivanojn\u201d, tiujn esperantistojn, kiuj vizitadis, lernis, amuzig\u0302is c\u0302i tie, kiuj helpis per ideoj, donacoj kaj mono nian 10 jaran restadon c\u0302i tie."}, {"text_idx": "#000021", "text": "forgesis, mi dankas Babilonton, kiu g\u0302is la lasta momento malavare kaj sindoneme\norganizis kunvenojn, pagis kaj kolektis\nluprezojn, donis animon al Esperanto-Lando."}, {"text_idx": "#000022", "text": "Decidoj de la kunveno, 28an de Julio."}, {"text_idx": "#000023", "text": "1.1 Post fino de la luperiodo (la 8an de au\u0306gusto), Esperanto-Lando fermig\u0302os, se neniu alia esperantisto volas transpreni la luadon. (kosto: 7600L$ monate). Neniu esprimis intereson pri tio."}, {"text_idx": "#000024", "text": "1.2 Mono: La kasisto redonos 1000L$ al la persono kiu pagis kotizon antau\u0306 2 tagoj. Restas nur 300L$ (pli-malpli 1 \u20ac). Ne indas donaci, al Wikimedia, pro tro alta makleraj\u0302o."}, {"text_idx": "#000025", "text": "1.3 La grupo \u201cEsperanto-Komunumo\u201d dau\u0306re ekzistos kaj restas plene uzebla, sed malaperos la kategorioj \u201cestraranoj\u201d kaj\u201damikoj\u201d. Aperas nova kategorio \u201cspertuloj\u201d. Kasisto Citron ne plu aktivos, sed ni ne povas forigi tiun rolfiguron, c\u0302ar g\u0302i estas, por la platformo Dua Vivo, \u201cposedanto de la grupo\u201d."}, {"text_idx": "#000026", "text": "1.4 La konstruaj\u0302oj kaj aliaj objektoj en Esperanto-Lando lau\u0306eble revenos al siaj respektivaj posedantoj, au\u0306 perdig\u0302os. Bv kontakti sufic\u0302e frue la g\u0302isnunan administranton de Esperanto-Lando, se io via estas tie. 1.5 La retpag\u0302o dau\u0306re restos, sed g\u0302i ne plu reprezentos la eksan societon. G\u0302i havos nur informan celon. G\u0302in redaktos \u201cspertuloj\u201d de la esperanto-komunumo."}, {"text_idx": "#000027", "text": "1.6 La pag\u0302o c\u0302e Facebook, dau\u0306re estos prizorgata de hxocxjo (Jorge Pavo\u0301n), kiu volonte akceptas kunlaboron."}, {"text_idx": "#000029", "text": "2.1 Esperantista aktivado dau\u0306re okazos en Dua Vivo, sed la mardaj kaj dimanc\u0302aj kunvenoj translokig\u0302os al Au\u0306roro, insulo de Dorina kaj Babilonto. Ne estos kotizoj, sed ili povos ricevi mon-donacojn."}, {"text_idx": "#000030", "text": "2.2 Kreo de rolo de \u201cspertulo\u201d : En c\u0302i tiu nova etapo ekzistos nek estraro nek prezidanto. Aktivaj membroj estas invitataj aldoni la etikedon \u201chelpanto\u201d au\u0306 \u201cspertulo\u201d. Tiu estu rolfiguruo kun sperto en Dua Vivo, kiu pretas bonvenigi novulojn, respondi demandojn, disvastigi informon eksteren, solvi problemetojn ktp. Ili povos eksigi, por difinota tempo au\u0306 definitive, avatarojn de la grupo en ekstremaj kazoj se tiu rolfiguro damag\u0302us la amikecan kunvivadon. Helpantoj/spertuloj tute ne celas esti prezidanta au\u0306 au\u0306toritata gvidado. Cyril Svoboda, Hxocxjo kaj Babilonto Karu akceptas esti \u201cspertuloj\u201d."}, {"text_idx": "#000031", "text": "2.4 Nur helpantoj/spertuloj havos administrajn rajtojn en la blogo Kiel Escepto, Dorina rajtas publikigi specialan afis\u0302on, kun fotoj pri Esperanto-Lando."}, {"text_idx": "#000032", "text": "2.5 Kaze de neceso, c\u0302iu aktiva membro povos proponi kunvenon por c\u0302iuj anoj de la grupo, por pritrakti specifa(j)n temo(j)n."}, {"text_idx": "#000033", "text": "2.6 Ni emfazas ke c\u0302iu ano de la grupo rajtas proponi kaj organizi aktivaj\u0302ojn."}, {"text_idx": "#000034", "text": "2.7 La lando \u201cAu\u0306roro\u201d plu aperos en la serc\u0302ilo de Dua Vivo, kiam oni tajpos \u201cEsperanto\u201d"}, {"text_idx": "#000035", "text": "Ne ekzistas sufic\u0302aj monrimedoj por dau\u0306re pagi la luadon de Esperanto-Lando. En la lastaj jaroj malkreskis la aktivado, kaj ig\u0302as pli malfacile havi sufic\u0302e da lernantoj por rekomenci la kursojn. En pasintaj okazoj, ni sukcesis peti pli da mono de niaj membroj, sed evidentig\u0302is ke tio estas nur provizora solvo. Ne estas dezirinde au\u0306 juste peti 348 eu\u0306rojn jare kiam nur estas kelkaj aktivaj membroj kaj maloftaj vizitantoj. Ni dankas la subtenon de c\u0302iuj kiuj kontribuis, kaj ebligis tiujn 10 jarojn de funkciado (sen kalkuli la antau\u0306an klubon) , el kiuj ni certe konservas bonajn memorojn. Tio ne signifas la malaperon de esperantista aktivado en Dua Vivo, sed nova etapo. Ni konservu la amikecon kaj homajn rilatojn. Ni ne havos apartan esperantan landon, sed dau\u0306re povas renkontig\u0302i en aliaj lokoj."}, {"text_idx": "#000036", "text": "Pro tio ni kunvokas kunsidon, la dimanc\u0302on, 28an de Julio, je la 19a ( Centra Eu\u0306ropa horo) por au\u0306skulti vin kaj aprobi, modifi, au\u0306 malaprobi la sekvajn proponojn. Se vi ne povas veni, bv sendi viajn komentojn kaj (mal)aprobojn al Casisto Citron."}, {"text_idx": "#000037", "text": "1.1 Post fino de la luperiodo (8an de au\u0306gusto), Esperanto-Lando fermig\u0302os."}, {"text_idx": "#000038", "text": "1.2 Se restas lindenoj en la kaso, tiuj estos donacataj al fondaj\u0302o Wikimedia, kiu zorgas pri Vikipedio."}, {"text_idx": "#000039", "text": "1.3 La grupo \u201cesperanto-Komunumo\u201d dau\u0306re ekzistos kaj restas plene uzebla kiel nuntempe."}, {"text_idx": "#000040", "text": "1.4 La konstruaj\u0302oj kaj aliaj objektoj en Espe\u0300ranto-Lando lau\u0306eble revenos al siaj respektivaj posedantoj, au\u0306 perdig\u0302os."}, {"text_idx": "#000041", "text": "1.5 La retpag\u0302o dau\u0306re restos, sed g\u0302i en plu reprezentos la eksan societon. G\u0302i havos nur informan celon. G\u0302in redaktos \u201chelpantoj\u201d de la esperanto-komunumo."}, {"text_idx": "#000042", "text": "2.1 Esperantista aktivado dau\u0306re okazos en Dua Vivo, sed la mardaj kaj dimanc\u0302aj kunvenoj translokig\u0302os al aliaj landoj. Venis du proponoj: Dorina kaj Babilonto proponas okazigi ilin en ilia insulo Auroro, kaj Cyril ankau\u0306 povus disponigi malgrandan spacon. Ne estos kotizoj, sed ili povos ricevi mon-donacojn."}, {"text_idx": "#000043", "text": "2.2 Kreo de rolo de \u201chelpanto\u201d au\u0306 \u201cspertulo\u201d : En c\u0302i tiu nova etapo ekzistos nek estraro nek prezidanto. Aktivaj membroj estas invitataj aldoni la etikedon \u201chelpanto\u201d au\u0306 \u201cspertulo\u201d . Tiu estu homo kun sperto en Dua Vivo, kiu pretas bonvenigi novulojn, respondi demandojn, disvastigi informon eksteren, solvi problemetojn ktp. Ili povos eksigi, por difinota tempo au\u0306 definitive, avatarojn de la grupo en ekstremaj kazoj se tiu homo damag\u0302us la amikecan kunvivadon. Helpantoj/spertuloj tute ne celas esti prezidanta au\u0306 au\u0306toritata gvidado. Konvenas almenau\u0306 3 homoj en tia rolo."}, {"text_idx": "#000046", "text": "G\u0302is la rekomenco de la kurso, okazos dau\u0306re Babilrondoj, c\u0302iam dimanc\u0302e kaj marde, en la kutima tempo, al kiuj ni atendas c\u0302iujn, kiuj deziras refres\u0302igi au\u0306 gardi sian lingvokonojn."}, {"text_idx": "#000047", "text": "Mi deziras al vi agrablan dau\u0306rigon de la somero!"}, {"text_idx": "#000049", "text": "La Esperanto-Kumunumo en Second life (Dua vivo) g\u0302oje anoncas la okazigon de kurso por homoj kiuj jam havas bazan konon de esperanto kaj volas plibonigi sian nivelon g\u0302is meza kapablo (B2 lau\u0306 la Eu\u0306ropa Referenckadro). Ni ankau\u0306 konatig\u0302os kun la esperanta literaturo, historio kaj komunumo."}, {"text_idx": "#000050", "text": "Tempo kaj horo: c\u0302iudimanc\u0302e, ekde la 25a de marto 20.00 a horo (MET Mez-Eu\u0306ropa Tempo). Atentu ke tiu estas la tago de la hors\u0302ang\u0302o. La lecionoj dau\u0306ras 60 minutojn. Ni petas la partoprenantojn esti akurataj."}, {"text_idx": "#000051", "text": "La kurso estas senpaga. Nur necesas senkoste membri en la Esperanto-Komunumo c\u0302e Dua vivo, sed ni dankas donacon por helpi la komunumon plu lui sian terenon."}, {"text_idx": "#000052", "text": "Rajtas alig\u0302i kiuj jam kapablas kompreni kaj uzi simplajn frazojn en esperanto. Vi bezonas au\u0306skultilon kaj mikrofonon por aktive partopreni.\nSe vi neniam uzis Second Life, bonvolu familiarig\u0302i antau\u0306 la kurso pri la baza funkciado: kiel movig\u0302i, kiel paroli voc\u0302e, ktp. C\u0302i tiu gvidlibro povas helpi vin."}, {"text_idx": "#000053", "text": "La instruisto estos Dorina Landar. Oni uzos nur esperanton dum la lecionoj. La lernantoj ricevas hejmtaskojn, kiujn foje ili sendos sur notkarto al la instruisto. Dum la lecionoj estos gramatikaj klarigoj kaj taskoj, legado kaj memstara diskuto."}, {"text_idx": "#000055", "text": "Dua vivo estas tre bona ilo por esperantumado, tamen, la novuloj povas komence trovi g\u0302in iom kompleksa. Pro tio, ni prezentas novan gvidlibron. Els\u0302utu g\u0302in c\u0302i tie: "}, {"text_idx": "#000056", "text": "Vizitu ankau\u0306 la neoficialan pag\u0302on de la Komunumo c\u0302e Facebook: "}, {"text_idx": "#000057", "text": "La 8a de marto estas rekonita de Unuig\u0302intaj Nacioj kiel la \u201cInternacia Tago de la virinoj\u201d. Oni speciale memorigas pri la atingoj de tiu \u201cduono de la homaro\u201d kaj la neceso de justa kaj egaleca socio sen diskriminacio pro sekso. Kvankam en multaj landoj oni jam preskau\u0306 sukcesis, oni ne forgesu ke ankorau\u0306 restas granda malegaleco en aliaj mondopartoj."}, {"text_idx": "#000058", "text": "C\u0302u la deklaro kaj celebrado de c\u0302i tiu tago helpas au\u0306 utilas? C\u0302u el g\u0302i nur al komercistoj au\u0306 politikistoj? C\u0302u en niaj landoj estas plena egaleco? Kiel oni povas havi samtempe familian vivon kaj laboron ekster la hejmo? Pri tiuj temoj ni babilis komforte sidantaj sur nia teraso c\u0302e E-Lando. Eble la tago estas pli simbola ol utila en la realo, sed ankau\u0306 g\u0302i estas preteksto por dialogi kaj pripensi. Ni ne forgesu pri la historio, nek pri virinoj ankorau\u0306 ne g\u0302uantaj bazajn homajn rajtojn."}, {"text_idx": "#000059", "text": "Al c\u0302iuj virinoj, ni kore deziras felic\u0302an tagon!"}, {"text_idx": "#000060", "text": "Aktualigite 25-an de marto 2018"}, {"text_idx": "#000061", "text": "Renkontu viajn malnovajn geamikojn au\u0306 konu homojn el la tuta mondo."}, {"text_idx": "#000062", "text": "Ni praktikas diversajn aspektojn de la lingvo, sub la gvido de Dorina: gramatikon, vort-trezoron, konversacion, ktp."}, {"text_idx": "#000063", "text": "Alig\u0302inte al nia grupo vi ricevos informojn pri eventualaj okazaj\u0302oj. Restu atenta!"}, {"text_idx": "#000064", "text": "Bv. atenti ke la duaviva tempo povas s\u0302ang\u0302ig\u0302i post la vintra tempokalkulo."}, {"text_idx": "#000065", "text": "Por profiti pli bone la eblojn de Dua Vivo, estas rekomendita, sed ne deviga, uzado de mikrofono kaj kap-au\u0306skultiloj."}, {"text_idx": "#000066", "text": "Tiel funkcias leciono en nia klubo c\u0302e Esperanto-Lando"}, {"text_idx": "#000069", "text": "Filmeto pri La Muse Dancejo"}, {"text_idx": "#000071", "text": "Already have a account? Log in now.\nVidi retejon en la legilo"}, {"text_idx": "#000072", "text": "Already have a account? Log in now."}, {"text_idx": "#000073", "text": "Vidi retejon en la legilo"}]